Kroompier - Wikipedia
Króm paere of topinamboerknólle
'ne Kroompier is in Oost Belsj 't plat waoërd vör 'ne erpel. Ooch in 't Welsj betekent "crompire", erpel. In 't Kosovaars en 't Bosnisch neumt me 'ne erpel ooch "krompir" en in 't Kroatisch "krumpir".
D'r oorsjprong van dae naam mót me zeuke in d'r 17de ieëw wie hie óp groeëte sjaal kròm paere (kiek plaetsje) - 'ne naam dae in d'r loop van d'r tied verenderde in kroompier - waoërt geteeld en gaeëte. Later, wie me begin 19de ieëw översjakelde óp d'r erpel góng d'r naam över óp die greunte.
Riefkeukskes[bewirk | brón bewèrke]
In Wallonië werre nog ömer riefkeuk gemakd van d'r topinamboer. Me raspt d'r topinamboer en vermèngt dat mèt vèt. Da vórmt me rón keukskes die me in de pan bakt.
Beeldsjpraak[bewirk | brón bewèrke]
In Wallonië is "crompire" ooch 'n vreunteleke benaming, in d'r traant van 't Nederlands Limburgse gekske. In Vlaandere gebroekt me da "patat". Dis benaming gèèt dèk gepaard mèt 'ne aaj över d'r kóp. In Belsj-Limburg kènt me de oetdrökking 'ne miensj is gene erpel oeëmèt me zègke wilt dat 'ne miensj e redelek waeze is. 'n Oetdrökking die gangbaar is in Midde-Limburg is zónger aerpel geine friet oeëmèt me zègke wilt dat me get mót doon es me get wilt bereike.
Aafkomstig van Wikipedia, de Vriej Encyclopedie. "https://li.wikipedia.org/w/index.php?title=Kroompier&oldid=392564"
Dees pazjena is 't lèts verangerd op 19 fib 2016, 16:48.